[{"text_idx": "#000004", "text": "Hanner miliwn o frechlynnau COVID yn cael eu rhoi yng nghanolbarth a gorllewin Cymru"}, {"text_idx": "#000005", "text": "Rhoddwyd y 500,000fed brechlyn COVID-19 y penwythnos hwn, gyda mwy na 72% o oedolion ledled Sir Gaerfyrddin, Ceredigion a Sir Benfro bellach wedi cael eu dos cyntaf."}, {"text_idx": "#000006", "text": "I nodi\u2019r cyflawniad hwn, mae Bwrdd Iechyd Prifysgol Hywel Dda (BIPHDd) am gydnabod pawb sy\u2019n rhan o\u2019r ymdrech ryfeddol hon ac yn diolch i\u2019r rhai sydd wedi cael eu brechu."}, {"text_idx": "#000007", "text": "O weinyddu\u2019r brechlyn cyntaf yn Ysbyty Glangwili ddechrau mis Rhagfyr, llwyddodd y rhaglen ar gyfer canolbarth a gorllewin Cymru i ehangu ar gyflymder diolch i gyfranogiad cydweithwyr gofal sylfaenol mewn meddygfeydd teulu a fferyllfeydd cymunedol ac agor canolfannau brechu torfol ar draws y tair sir."}, {"text_idx": "#000008", "text": "Mae pob elfen o\u2019r rhaglen wedi cael cefnogaeth ar hyd y ffordd gan wirfoddolwyr, sefydliadau partner ac ystod o staff \u2018y tu o\u0302l i\u2019r llenni\u2019 gan gynnwys TG, Canolfan Reoli\u2019r bwrdd iechyd, timau fferylliaeth, iechyd y cyhoedd, staff diogelwch a llawer mwy."}, {"text_idx": "#000011", "text": "\u201cCyrhaeddwyd y garreg filltir hon ar adeg pan rydym yn anffodus yn gweld cynnydd mewn achosion COVID ar draws ein rhanbarth, ond diolch i\u2019r brechlyn rydym yn obeithiol na fydd ein hysbytai yn profi\u2019r un galw ag a welwyd yn y don gyntaf a\u2019r ail."}, {"text_idx": "#000012", "text": "\u201cByddwn yn parhau i weithio i wneud mwy a chynyddu nifer y bobl y tu hwnt i 75%, a darparu ail ddosau i bawb sydd angen un, ond mae angen help pawb arnom i wneud hyn."}, {"text_idx": "#000013", "text": "\u201cMae pob dos a roddir, a phob person a ddiogelir yn gwneud gwahaniaeth mawr. Mae\u2019r brechlynnau\u2019n ddiogel ac yn effeithiol. Mae eich ail ddos o\u2019r brechlyn yn bwysig ar gyfer amddiffyniad hirach yn erbyn COVID-19 ac yn erbyn yr amrywiad Delta. \u201c"}, {"text_idx": "#000014", "text": "Mae \u2018gadael neb ar o\u0302l\u2019 yn egwyddor allweddol i raglen frechu Cymru. Er bod y nifer sy\u2019n derbyn y brechlyn COVID-19 yng Nghymru wedi bod yn uchel iawn, mae grwpiau o\u2019r boblogaeth yn dal i fod, er eu bod wedi derbyn mwy nag un cynnig, yn parhau heb eu brechu."}, {"text_idx": "#000015", "text": "Bydd y GIG bob amser yn barod ar eich cyfer pe na baech wedi derbyn eich cynnig cyntaf o frechiad COVID-19 am ba bynnag reswm ond wedi newid eich meddwl, nid yw byth yn rhy hwyr i drefnu apwyntiad."}, {"text_idx": "#000016", "text": "Os hoffech archebu\u2019ch dos cyntaf, cysylltwch a\u0302\u2019r bwrdd iechyd yn unrhyw un o\u2019r ffyrdd canlynol i drefnu apwyntiad:"}, {"text_idx": "#000017", "text": "Ffurflen gais ar-lein dos cyntaf (agor mewn dolen newydd) Ffurflen gais ar-lein ail ddos \u2013 os cawsoch eich brechlyn 8 wythnos neu fwy yn o\u0302l ( agor mewn dolen newydd)Rhif Ffo\u0302n: 0300 303 8322E-bost: [email protected]"}, {"text_idx": "#000018", "text": "Raac concerns to partially close Withybush Hospital for most of 2024"}, {"text_idx": "#000019", "text": "New advice for schools about vaping"}, {"text_idx": "#000020", "text": "Metastatic breast cancer campaigner meets Health Minister to discuss improvement in services"}, {"text_idx": "#000021", "text": "You must be logged in to post a comment."}, {"text_idx": "#000023", "text": "The fflecsi Bwcabus service will end on the 31 October 2023"}, {"text_idx": "#000025", "text": "Traffic on the A40 in Carmarthenshire grinds to a halt following a two bus, one car collision"}, {"text_idx": "#000031", "text": "Is twenty plenty? New poll suggests more people now support reduced speed limits"}]